Diari Oficial de la Generalitat Valenciana


Sumari del DOGV 9873, del 18-06-2024 (2024/5719)

RESOLUCIÓ de 13 de juny, de la Universitat Miguel Hernández d'Elx, per la qual es disposa la publicació de l'oferta d'ocupació pública per a l'any 2024 de places de cossos docents universitaris i de professorat permanent laboral.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/5719


Data del document
:   13-06-2024

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * Universitat Miguel Hernández d'Elx

RESOLUCIÓ de 13 de juny, de la Universitat Miguel Hernández d'Elx, per la qual es disposa la publicació de l'oferta d'ocupació pública per a l'any 2024 de places de cossos docents universitaris i de professorat permanent laboral. [2024/5719]  
En aplicació del que disposen l'article vint de la Llei 31/2022, de 23 de desembre, de pressupostos generals de l'Estat per a l'any 2023, i l'article trenta-sis de la Llei 8/2023, de 27 de desembre, de pressupostos de la Generalitat per a l'exercici 2024, pel qual les places resultants de la taxa de reposició d'efectius s'han d'incloure en una oferta d'ocupació pública;  
De conformitat amb el que disposa l'article setanta del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, referit a l'oferta d'ocupació pública;  
En aplicació del que disposa l'esmentat article vint de Llei de pressupostos generals de l'Estat per a l'any 2023, pel qual la taxa de reposició corresponent al personal docent i investigador en aquesta universitat per a 2024 seria d'un màxim de quaranta-dos places, de les quals la Universitat està obligada a destinar, com a mínim, un 15% del total de places que oferisca a la incorporació, en aquella categoria per a la qual estiga acreditat, de personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigador establit (R3);  
Considerant l'apartat 2 de l'article 71 de la Llei orgànica 2/2023, de 22 de març, del sistema universitari, que disposa que les universitats han d'establir programes de promoció interna, que han d'estar dotats en l'estat de despeses del seu pressupost, per a l'accés des de la categoria de professor titular d'universitat i de professor permanent laboral a una altra de superior categoria. Considerant el que preveu el document del Ministeri d'Universitats, remés a aquesta universitat el 27 de març de 2023, sobre «continguts principals de la governança i la carrera acadèmica en la LOSU», en el qual s'indica conforme al que estableix l'article 71 que «les universitats han d'establir programes de promoció interna des de la figura de PPL en la seua categoria equivalent a professor/a titular a una altra de superior categoria, siga funcionarial o laboral». Considerant igualment que aquestes places no poden superar el nombre màxim de places que siguen objecte d'oferta pública d'ocupació de torn lliure, en aquest mateix any, per a l'accés als cossos docents de l'article 68 i de professorat permanent laboral;  
Vistos els acords aconseguits en el si de la Taula de negociació del personal docent i investigador de la Universitat Miguel Hernández, en la sessió duta a terme el dia 19 d'abril de 2024, referida als criteris generals sobre l'oferta d'ocupació pública;  
Considerant les necessitats docents i investigadores de la Universitat Miguel Hernández;  
A la vista de l'acord adoptat pel Consell de Govern de la Universitat Miguel Hernández d'Elx, reunit en la sessió ordinària de 22 d'abril de 2024, pels quals s'aprova l'oferta d'ocupació pública per a l'any 2024 de places de cossos docents universitaris i de professorat permanent laboral, de conformitat amb la taxa de reposició autoritzada i una vegada obtinguda l'autorització de la Conselleria d'Educació, Universitats i Ocupació;  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, i modificats pel Decret 105/2012, de 29 de juny, del Consell i de les competències que dimanen dels articles 50 i següents de la Llei orgànica 2/2023, de 22 de març, del sistema universitari, aquest rectorat resol:  
  
  
Primer  
Publicar en el Diari Oficial de la Generalitat Valenciana l'oferta d'ocupació pública per a l'any 2024, referida a les places de cossos docents universitaris i de professorat permanent laboral, que figura com a annex d'aquesta resolució.  
  
Segon  
Seguint el que disposa l'article 70.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, el termini màxim per a la convocatòria del procés selectiu previst en aquesta oferta és de tres anys, comptadors a partir de la publicació d'aquesta resolució.  
  
Contra aquesta resolució, que esgota la via administrativa, s'hi pot interposar potestativament un recurs de reposició en el termini d'un mes, a partir de l'endemà de la publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors a partir de l'endemà de la publicació.  
  
Elx, 13 de juny de 2024.- El rector: Juan José Ruiz Martínez.  
  
  
  
ANNEX  
  
Concurs d'accés de torn lliure:  
- Trenta-sis places de professor titular d'universitat i professor permanent laboral.  
- Sis places de professor titular d'universitat i professor permanent laboral, destinades al personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigador establit (R3).  
  
Concurs d'accés per promoció interna:  
- Quaranta-dues places aplicables a la categoria de catedràtic d'universitat i a la categoria que corresponga conforme al que preveu l'article 71 de la Llei orgànica 2/2023, de 22 de març, del sistema universitari (des de la figura de professor permanent laboral en la categoria equivalent a professor/a titular fins a una altra de superior categoria, siga funcionarial o laboral).